Václav Urbánek

MUDr. Václav Jindřich Urbánek, CSc. (* 29. marec 1952, Havlíčkův Brod) je český lekár, sexuológ – andrológ, gynekológ – pôrodník a vedecký pracovník so spoluúčasťou na vyučovaní.

Životopis 
Narodil sa v rodine úradníka Štátnej banky československej Václava Urbánka (*1914 – † 1985) a učiteľky odborných predmetov Ludmily Urbánkovej, rodenej Krátkej (* 1912 - † 2003). Sestra Ludmila Novotná (* 1947 - † 2016) bola stredoškolská profesorka, absolventka pedagogickej fakulty a filozofickej fakulty. Medzi významných predkov patrí starý otec Jindřich Hošek Přibyslavský (* 1884 - † 1958), pedagóg, básnik a spisovateľ - práve on dal pri krstinách Václavovi druhé meno Jindřich. 

Od r. 1981 rozvedený a jeho životnou partnerkou je ekonómka Renata Melichová (* 1967). Z manželstva má dcéru Janu (* 1978), ktorá je teologičkou.

Vzdelanie 
Stredoškolské vzdelanie získal v rokoch 1967 – 191970 na Střední všeobecně vzdělávací škole (SVVŠ) v Havlíčkovom Brodě, kde maturoval s vyznamenaním. Tam tiež absolvoval Ľudovú školu umenia (v rokoch 1962–1969) v odbore klavír. Od r.  1970 – 1973 navštevoval Lekársku fakultu Karlovej univerzity v Hradci Králové, a od r. 1973 pokračoval na Fakulte všeobecného lekárstva na Karlovej univerzite v Prahe, kde v r. 1976 promoval (MUDr.). 

Základnú vojenskú službu podstúpil v rokoch 1976–1977 (od r. 1991 má hodnosť kapitána zdravotníckej služby v zálohe). R. 1980 zložil atestačnú skúšku z gynekológie a pôrodníctva. 

Popri zamestnaní študoval na Lidové konzervatoři v Prahe odbor sólový spev (1984–1987). 

Atestačnú skúšku zo sexuologie vykonal v r. 1992, r. 1998 sa stal kandidátom lekárskych vied (CSc.). V roku 2002 absolvoval doškoľovací kurz pri 1. LF UK v Prahe "Jak správně publikovat v lékařské vědě".

Kariéra 
 1977–1987 gynekológ a pôrodník vo Fakultnej nemocnici v Prahe - Motole,
 1988–2018 odborný a neskôr vedecký pracovník v Sexuologickom ústave 1. lekárskej fakulty Karlovej univerzity a Všeobecnej fakultnej nemocnice v Prahe.

Od r. 1988 sa venuje výskumu, diagnostike a terapii porúch v celej šírke odboru lekárska sexuológia. Je odborníkom na poli sexuálnych dysfunkcií, sexuálnych deviácií, neplodnosti páru aj matrimoniologických konsekvencií pohlavného súžitia. Obzvlášť detailne analyzoval sexuálny život žien po liečbe zhubného novotvaru rodidiel alebo prsníka. Dlhodobo sa uplatňoval v oblasti liečebno-preventívnej, sexuálno-výchovnej a náučno-popularizačnej.

Nadväzujúce sú jeho aktivity pedagogické vo sfére pregraduálnej i postgraduálnej. Mimo iného výuková spoluúčasť v Akadémii J. A. Komenského, 2008–2012 vyučoval tiež na Pedagogickej fakulte Univerzity Hradec Králové. V rokoch 1991-1992 pôsobil v Poradni pre rodinu, manželstvo a medziľudské vzťahy hl. m. Prahy, 1999-2002 člen zdravotníckej komisie Obvodní rady v Prahe 2, 1995–2016 súdny znalec pre odbor zdravotníctvo, odvetvie sexuológia. Od roku 2016 – garant odborných konzultácií v rámci odbornej poradne na zerex.sk a zerex.cz, kde je možné diskrétne konzultovať otázky z danej oblasti. 

Člen Českej lekárskej komory, Českej lekárskej spoločnosti Jana Evangelistu Purkyně, odbornej spoločnosti Sexuologická, Gynekologicko-porodnická, Psychiatrická, ďalej od r. 1991–  Společnost pro plánování rodiny a sexuální výchovu (SPRSV).

Občianske a spoločenské aktivity 
Prevažne v 90. rokoch bol aktívny v rôznych časopisoch, napr. Bravo girl, Manuela, Dívka, Dáma, Flirt, For men; a v rádiách, najmä Bonton, City. Od r. 1975 - dodnes Klub přátel Karla Gotta, 1985–1991 Pěvecký sbor ČVUT Praha (umelecký vedúci Harry Macourek), okolo roku 2000 pôsobil ako hosťujúci moderátor a spevák pražskej skupiny America Country Band. 
 1992–1996 v rámci spolupráce s Nezávislou erotickou iniciatívou prispievateľ a tiež člen redakčnej rady časopisu Československý NEI Report.
 1994–1997 Občanská demokratická strana,
 1997–2010 Unie svobody - Demokratická unie,
 2008–2010 predseda Okresnej organizácie US-DEU v Prahe 2,
 2008 neúspešne kandidoval vo voľbách do Senátu Parlamentu ČR (za koalíciu US-DEU a Strany pro otevřenou společnost),  
 2008 certifikát prijatia do encyklopédie osobností "Who is ...? (v České republice)" 
 od r. 2011– dodnes člen občianskeho združenia (neskôr spolku) s celoštátnou pôsobnosťou, s názvom Humanističtí ateisté.
 2015 prijatie do medzinárodnej encyklopédie „Britishpedia – Encyklopédia osobností Českej a Slovenskej republiky“. 

Ovláda latinsku plus grécku lekársku terminológiu a čiastočne jazyky ruský, nemecký a anglický.  

Jeho záľubou je country a stredný prúd populárnej hudby, hra na klavír, ochrana zvierat a ich práv, literatúra faktu.

“Boli sme vychovávaní tak, aby receptom na úspech bola láska k odboru, systematická práca, trpezlivosť a altruizmus, ale v 66 rokoch sa obávam, že v skutočnosti rozhodujú hlavne lakte a styky.”  	

Je propagátorom myšlienky: “Kone chovať, avšak nejazdiť na nich.”

Publikačná a tvorivá činnosť 
MUDr. Urbánek je autorom a spoluautorom približne 145 publikácií vo vedeckých časopisoch, českých aj zahraničných. Aktívne sa zúčastňuje mnohých domácich i zahraničných medicínských kongresov a konferencií.

Ukážky z publikačnej činnosti 
 Urbánek, V.: Sexualita žen po léčbě maligního tumoru prsu a rodidel. Kandidátská disertační práce, Praha, Univerzita Karlova, 1997, 152 s. + 7 příloh. 
 Urbánek, V., Kofránek, J., Albl, M.: Die Wirkung des behandelten Brustkrebses auf die sexuellen Funktionen der Frau. Zentralblatt für Gynäkologie, 116, 1994, s. 390-397. 
 Urbánek, V., Weiss, P., Kofránek, J., Albl, M.: Influence de la période post - opératoire sur la fonction sexuelle aprés mastectomie pour cancer du sein. Sexologies (revue européenne de sexologie médicale), 5, 1996, č. 19, s. 6-10. 
 Urbánek, V., Kofránek, J., Zvěřina, J., Albl, M., Weiss, P.: Die Wirkung des behandelten Genitalkrebses auf die sexuellen Funktionen der Frau. Zentralblatt für Gynäkologie, 118, 1996, s. 9-17. 
 Lemež, P., Urbánek, V.: Cryopreservation of sperm from patients with leukemia. Is it worth the effort? Cancer, 86, 1999, č. 10, s. 2184-2185.    
 Urbánek, V.: Somatické nemoci a sexualita ženy. Moderní gynekologie a porodnictví, 14, 2005, č. 1, s. 35-40. 
 Urbánek, V., Weiss, P.: Sexuální rehabilitace u žen se zhoubnými nádory reprodukčních orgánů. In: Onkogynekologie. Grada Publishing, 1. vydání, Praha 2009, s. 295-303. 
 Urbánek, V.: Léčiva používaná k terapii erektilní dysfunkce. In: Remedia Compendium. Panax Co, 4. vydání, Praha 2009, s. 567-571. 
 Urbánek, V.: Jaká role či postavení přísluší v sexualitě člověka komponentě spirituální? XVI. konference O sexualitě a lidských vztazích, Uherské Hradiště, 2015, sborník příspěvků. 
 Broulík, P. D., Urbánek, V., Libanský, P.: Eighteen - year effect of androgen therapy on bone mineral density in trans(gender) men. Hormone and  Metabolic Research, 50, 2018, č. 2, s. 133-137.

Referencie

Externé odkazy 
 Oficiálna stránka

Českí gynekológovia
Českí sexuológovia